
Rīgā 2022. gada 20. jūlijā (prot. Nr. 37 1. §)
Grozījumi Ministru kabineta 2022. gada 8. jūnija noteikumos Nr. 339 "Noteikumi par primāri sniedzamā atbalsta nodrošināšanu Ukrainas civiliedzīvotājiem"
Izdoti saskaņā ar Ukrainas civiliedzīvotāju atbalsta likuma 12. panta trešo daļu
· 1. Izdarīt Ministru kabineta 2022. gada 8. jūnija noteikumos Nr. 339 "Noteikumi par primāri sniedzamā atbalsta nodrošināšanu Ukrainas civiliedzīvotājiem" (Latvijas Vēstnesis, 2022, 113., 129. nr.) šādus grozījumus:
· 1.1. izteikt 5.1. apakšpunktu šādā redakcijā:
· "5.1. ja pašvaldība Ukrainas civiliedzīvotāju izmitina, slēdzot īres līgumu ar privātpersonu (izīrētāju), pašvaldībai tiek segta privātpersonai (izīrētājam) samaksātā atlīdzība par dzīvojamās telpas lietošanu, kas ietver visus ar dzīvojamās telpas lietošanu saistītos maksājumus, bet ne vairāk kā 300 euro mēnesī par dzīvokli (dzīvojamo māju);"
· 1.2. papildināt ar 5.2 punktu šādā redakcijā:
· "5.2 Ja pašvaldība atbilstoši Ukrainas civiliedzīvotāju atbalsta likumam pieņēma lēmumu par attiecīgo Ukrainas civiliedzīvotāju izmitināšanu līdz 60 dienām, izdevumus par Ukrainas civiliedzīvotājiem nodrošināto izmitināšanu līdz 60 dienām pašvaldībai sedz 100 % apmērā no izmitināšanas faktiskajām izmaksām proporcionāli faktiskajam izmitināšanas dienu skaitam. Organizējot Ukrainas civiliedzīvotāju izmitināšanu, pašvaldība ievēro šādus nosacījumus:
· 5.21. ja pašvaldība, izvērtējot iespējamās izmitināšanas izmaksas atbilstoši faktiskajai īres tirgus situācijai attiecīgajā pašvaldībā, izmitina Ukrainas civiliedzīvotāju, slēdzot īres līgumu ar privātpersonu (izīrētāju), pašvaldībai tiek segta privātpersonai (izīrētājam) samaksātā atlīdzība par dzīvojamās telpas lietošanu, kas ietver visus ar dzīvojamās telpas lietošanu saistītos maksājumus, bet ne vairāk kā 600 euro mēnesī par dzīvokli (dzīvojamo māju);
· 5.22. ja pašvaldība Ukrainas civiliedzīvotāju izmitina pašvaldības īpašumā, valdījumā vai turējumā esošā izmitināšanas vietā vai izmanto citus izmitināšanas veidus, pašvaldībai tiek segti izdevumi par Ukrainas civiliedzīvotājiem nodrošināto izmitināšanu vai pakalpojuma sniedzējam samaksātā atlīdzība ne vairāk kā 15 euro par katru izmitināto personu diennaktī;
· 5.23. ja pašvaldība pēc sākotnējā 60 dienu izmitināšanas perioda beigām turpina tāda Ukrainas civiliedzīvotāja izmitināšanu, kas atbilst kādai no Ukrainas civiliedzīvotāju atbalsta likuma 12. panta 1.2 daļā minētajām personu grupām, jaunā izmitināšanas perioda sākums, ar kuru tiek piemēroti šo noteikumu 5.1.un 5.2. apakšpunktā noteiktie izmaksu ierobežojumi, ir pirmā diena pēc iepriekšējā izmitināšanas perioda pēdējās dienas.";
· 1.3. izteikt 10. punktu šādā redakcijā:
· "10. Vides aizsardzības un reģionālās attīstības ministrija normatīvajos aktos noteiktajā kārtībā sagatavo pieprasījumu finansējuma piešķiršanai no valsts budžeta programmas 02.00.00 "Līdzekļi neparedzētiem gadījumiem", lai, pamatojoties uz pašvaldību sniegto informāciju, segtu šo noteikumu 5., 5.2, 6. un 7. punktā minētos izdevumus.";
· 1.4. izteikt 12. punktu šādā redakcijā:
· "12. Par īres līgumiem, kas noslēgti līdz 2022. gada 30. jūnijam (ieskaitot) saskaņā ar Ministru kabineta 2022. gada 12. marta noteikumiem Nr. 168 "Noteikumi par primāri sniedzamā atbalsta nodrošināšanu Ukrainas civiliedzīvotājiem", no 2022. gada 1. jūlija pašvaldībai tiek segta privātpersonai (izīrētājam) samaksātā atlīdzība par dzīvojamās telpas lietošanu, kas ietver visus ar dzīvojamās telpas lietošanu saistītos maksājumus, bet ne vairāk kā 300 euro mēnesī par dzīvokli (dzīvojamo māju).".
· 2. Noteikumi stājas spēkā 2022. gada 20. jūlijā.

